2026ko Neguko Olinpiar Jokoak

**Neguko 2026ko Olinpiar Jokoak** (; ) gertakari honen XXV. edizioa izango da. Italiako Milan eta Cortina d'Ampezzo hirietan ospatuko dira jokoak, 2026ko otsailaren 6tik otsailaren 22ra arte. Hirugarren aldiz antolatuko ditu Italiak Neguko Olinpiar Jokoak; izan ere, Cortina d'Ampezzoko 1956ko Jokoen 70. urteurrena eta Turingo 2006ko Jokoen 20. urteurrena beteko dira 2026an. Milanen lehen aldiz ospatuko dira Olinpiar Jokoak.

## Hautaketa 
Milan eta Cortina d'Ampezzoren hautagaitza bateratua aukeratu zuen Nazioarteko Olinpiar Batzordeak Lausanan 2019ko ekainaren 24an egin zuten batzar batean. Italiarentzat hirugarren neguko jokoak izango dira. 1960ko Udako Olinpiar Jokoak ere antolatu zituen, Erroman.

## Kirolak 
Kirol berri bat gehituko zaio olinpiar programari, mendiko eskia.

## Dominak 
## Egoitzak 
### Milango clusterra 
* San Siro – irekiera ekitaldia
* Mediolanum Forum – patinaje artistikoa, pista motzeko abiadura-patinajea
* PalaItalia Santa Giulia – izotz hockey egoitza nagusia
* PalaLido – izotz hockey bigarren egoitza
* Piazza del Duomo – medaila-emate ekitaldiak

### Valtellinako clusterra 
* Stelvio pista, Bormio – alpetar eskia eta mendiko eskia
* Mottolino/Sitas - Tagliede/Carosello 3000, Livigno – snowboardinga, akrobaziazko eskia

### Cortina d'Ampezzoko clusterra 
* Olimpia delle Tofane jaitsiera, Cortina d'Ampezzo – alpetar eskia
*Pista Eugenio Monti, Cortina – bobsleigha, luge-a eta skeleton-a
* Stadio Olimpico Del Ghiaccio, Cortina – curlinga
* Südtirol Arena, Antholz – biatloia

### Val di Fiemmeko clusterra 
* Stadio del salto "Giuseppe Dal Ben", Predazzo – eski-jauzia, konbinatu nordikoa
* Stadio del fondo di Lago di Tesero, Tesero – iraupen eskia, konbinatu nordikoa
*Stadio del ghiaccio di Piné, Baselga di Pinè – abiadura-patinajea

### Veronako clusterra 
* Veronako anfiteatroa – itxiera ekitaldia

## Egutegia 
Egutegiaren lehen bertsioa 2024ko martxoan atera zen. Txapelketak irekiera ekitaldia baino bi egun lehenago hasiko dira, otsailaren 4ean, curlingeko bikote mistoen probarekin. Otsailaren 22an izango da azken proba, gizonezkoen izotz hockeyko finalarekin. Egutegiaren bigarren bertsioa 2024ko abenduan argitaratu zen. 

## Parte hartzen duten Batzorde Olinpiko Nazionalak 
Hurrengo 92 Batzorde Olinpiko Nazionalek eta Atleta Olinpiko Independenteek dute lehiakideren bat sailkatua.

Errusiako eta Bielorrusiako Batzorde Olinpikoek etenda dute oraindik haien patehartea, Su-eten Olinpikoa urratzeagatik 2022ko Ukrainako errusiar inbasioa dela eta. Parisko 2024ko Udako Olinpiar Jokoetan bezala, 2026ko Jokoetan Errusiako eta Bielorrusiako banakako kirolariak "Banakako kirolari neutral" (AIN) gisa lehiatu ahal izango dira, nazio identifikaziorik gabe. Errusiako eta Bielorrusiako atletei Banakako Atleta Neutralaren banderapean lehiatzeko aukera ematen ari diren nazioarteko federazioen artean daude Nazioarteko Patinaje Batasuna patinaje ekitaldi ezberdinetarako eta Nazioarteko Eski Mendizale Federazioa eski alpinismo ekitaldietarako. Errusiako eta Bielorrusiako atletek ezin dute taldekako probetan lehiatu, hala nola izotz-hockeyan eta curlingean, NOBk ebatzi baitu "Banakako Atleta Neutralen talde bat ezin dela taldetzat hartu".

### Atleten kopurua Batzorde Olinpiko Nazionalaren arabera 
## Erreferentziak 
## Kanpo estekak 
* Webgune ofiziala